Paterna estudia denunciar davant dels tribunals als regidors del PP per ‘deslleialtat institucional’
03/09/2015

# Paterna estudia denunciar davant dels tribunals als regidors del PP per ‘deslleialtat institucional’

[![Paterna estudia denunciar davant dels tribunals als regidors del PP per ‘deslleialtat institucional’](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

03.09.2015

Un informe de l’assessor jurídic de l’Ajuntament assenyala que “l’Acord plenari del 6 de juliol és un acte que gaudeix d’immediatesa en la seua execució” i analitza la responsabilitat del PP que va votar en contra en la Junta General de Gespa “quan en el Ple de 6 de juliol havia votat a favor”

Els servicis jurídics de l’Ajuntament de Paterna estan estudiant denunciar davant dels tribunals els regidors i regidores del PP per ‘deslleialtat institucional’. Un informe de l’Assessoria Jurídica municipal, sol•licitat per Alcaldia, conclou que hi ha “una falta de lleialtat institucional per part del Grup Popular que un acord plenari va votar a favor i en la Junta General, a pesar de tractar-se d’un acte ja aprovat i merament executiu, va votar en contra sense al•legar cap raó”.

En l’informe de l’Assessoria Jurídica es defineix el vot del PP en el si de la Junta General de Gespa com “un acte obstatiu injustificat que portarà la responsabilitat que poguera comportar”, per la qual cosa l’Alcalde de Paterna, Juan Antonio Sagredo, no ha descartat acudir a la Justícia perquè es dirimisquen estes responsabilitats.

I és que, com estableix el ROF, “els membres de les corporacions locals estan subjectes a responsabilitat civil i penal pels actes i omissions realitzats en l’exercici dels seus càrrecs”. Una responsabilitat que, també segons el ROF, “s’exigirà davant dels Tribunals de Justícia competents i es tramitarà pel procediment ordinari aplicable”.

L’alcalde de Paterna, Juan Antonio Sagredo, ha compromés als grups que conformen el ple “que centren els seus esforços a col•laborar i avançar pensant en els veïns i veïnes de Paterna”. A més, el primer edil ha reclamat “deixar de mirar el color polític per a treballar d’una vegada buscant el millor per a este municipi”.